ΓΡΑΠΤΗ ΕΡΩΤΗΣΗ E-3549/01

υποβολή: Bart Staes (Verts/ALE) προς την Επιτροπή

(7 Ιανουαρίου 2002)

Θέμα: Κοινή εξωτερική πολιτική και πολιτική ασφάλειας όσον αφορά τη Νότιο Σερβία

Στα τέλη του 2000, οι εντάσεις στη Νότιο Σερβία μεταξύ Αλβανών και Σλάβων μέσα και γύρω από τις πόλεις Bujanovc, Medvegja και Presheva εκτραχύνθηκαν προκαλώντας εθνοτικές εκκαθαρίσεις που κατέληξαν σε μαζική έξοδο προσφύγων. Χάρη στη δράση της διεθνούς κοινότητας επιτεύχθηκε πρόληψη της κλιμακώσεως της έντασης μέσω της διαπραγματεύσεως συμφωνίας.

Κατόπιν της προσφάτου μου επισκέψεως εργασίας στο Κόσσοβο και την Μακεδονία στα τέλη του Νοεμβρίου, συνομίλησα επίσης και με σημαντική αντιπροσωπεία Αλβανών από τη Νότιο Σερβία οι οποίοι διαμαρτύρονται για την μη παροχή τηςπεσχημένης βοήθειας για την ανασυγκρότηση της περιφέρειας αυτής.

Για το λόγο αυτόποβάλλονται στην Επιτροπή οι εξής ερωτήσεις:

1. Ποιο ήταν το ύψος της μέσω του ECHO ανθρωπιστικής βοήθειας με προορισμό την Σερβία κατά τα παρελθόντα έτη·

2. Ποιο ποσό από τη βοήθεια αυτή προοριζόταν για τις τρεις αλβανικές πόλεις Bujanovc, Medvegja και Presheva;

3. Μπορεί η Επιτροπή να παραθέσει συνοπτικό πίνακα των λειτουργούντων ΜΚΟ και των δραστηριοτήτων που αναπτύσσουν και οι οποίες συγχρηματοδοτούνται από την Επιτροπή στις προαναφερθείσες πόλεις·

4. Ποιες δραστηριότητες έχει αναπτύξει το Γραφείο Ανασυγκρότησης στην περιοχή αυτή·

Απάντηση του κ. Nielson εξ ονόματος της Επιτροπής

(28 Φεβρουαρίου 2002)

Το συνολικό ποσό της κοινοτικής ανθρωπιστικής βοήθειας που χορηγήθηκε σε ολόκληρη την Ομοσπονδιακή Δημοκρατία της Γιουγκοσλαβίας (ΟΔΓ) από το 1991 ανέρχεται σε 428 685 000 ευρώ. Στις αρχές αυτής της περιόδου, δενπήρχε σαφής διαχωρισμός των χορηγήσεων μεταξύ των διαφόρων μερών της ΟΔΓ έτσι δεν είναι δυνατόν να προσδιοριστούν τα ποσά που χορηγήθηκαν στη Δημοκρατία της Σερβίας. Το 2001, ωστόσο, η βοήθεια που χορηγήθηκε στη Δημοκρατία της Σερβίας ανέρχεται σε 47,8 εκατ. ευρώ.

Οι δράσεις της Υπηρεσίας Ανθρωπιστικής Βοήθειας (ECHO) στην κοιλάδα Presevo (Presevo, Bujanovac, Medvedja) αποτελούν μέρος εθνικού προγράμματος που απευθύνεται στους πρόσφυγες, στους εσωτερικά μετακινηθέντες και σε άλλα ευάλωτα άτομα. Στο πλαίσιο αυτό, είναι σημαντικό να τονιστεί ότι οι πόλεις Bujanovac, Medvedja και Presevo δεν είναι ειδικά επιλεγμένες για βοήθεια. Η επιλεξιμότητα, όπως και όλοι οι τομείς, βασίζεται σε εκτίμηση των αναγκών.

Το εθνικό πρόγραμμα της ECHO χαρακτηρίζεται από ευρεία προσέγγιση της παροχής βοήθειας και χρησιμοποιεί ένα δίκτυο οργανισμών εταίρων. Οι βασικές ανάγκες καλύπτονται στους τομείς της στέγασης, τηςγείας, της κοινωνικής και ψυχολογικής στήριξης, της θέρμανσης, των τροφίμων, του επαναπατρισμού και της νομικής βοήθειας στους πρόσφυγες από την Κροατία και τη Βοσνία-Ερζεγοβίνη.

Λεπτομερής κατάλογος των εταίρων της ECHO καθώς και των έργων πουλοποιήθηκαν το 2001 στις πόλεις Presevo, Bujanovac και Medvedja αποστέλλεται απευθείας στο Αξιότιμο Μέλος και στη Γραμματεία του Κοινοβουλίου.

Επίσης, χορηγήθηκαν μεγάλα ποσά κοινοτικής βοήθειας, πλην της ανθρωπιστικής, στη νότια Σερβία, στο πλαίσιο του προγράμματος CARDS, πουλοποιεί η Ευρωπαϊκή Υπηρεσία Ανασυγκρότησης. Ένα μέρος αυτής της βοήθειας — όπως περιγράφεται λεπτομερέστερα στο συνημμένο παράρτημα — χορηγήθηκε ειδικά για τηνποστήριξη πολιτικών προσπαθειών. Ωστόσο, η κοινοτική βοήθεια στη συγκεκριμένη αυτή περιοχή πρέπει να εξεταστεί στο ευρύτερο πλαίσιο της κοινοτικής βοήθειας σε ολόκληρη τη Δημοκρατία της Σερβίας και στην Ομοσπονδιακή Δημοκρατία της Γιουγκοσλαβίας στο σύνολό της. Μετά τη δημοκρατική μεταστροφή τον Οκτώβριο του 2000, διατέθηκαν συνολικά στην ΟΔΓ 1,18 δισεκατομμύρια ευρώπό μορφή οικονομικής και τεχνικής βοήθειας και βοήθειας για την ανασυγκρότηση.